
DR 31.10.2016                                                                                                                                                   79               

 

Tuan Yang di-Pertua, di dalam Dewan yang mulia pada hari ini, saya mengakui 
bahawasanya semangat dan keyakinan saya bertambah teguh setelah Yang Amat 
Berhormat Pekan selaku pemimpin membentangkan Bajet 2017 yang begitu menjiwai 
hasrat rakyat dan negara dalam suasana ekonomi dunia yang tidak menentu. Saya amat 
yakin dan percaya bahawa kerajaan di bawah pimpinan Yang Amat Berhormat Pekan telah 
menjalankan amanah sebaik mungkin dan mengambil kira semua aspek dalam 
pembangunan ekonomi demi kesejahteraan rakyat sebelum membentangkan peruntukan 
yang berteraskan menjamin perpaduan dan pertumbuhan ekonomi, menghemah 
perbelanjaan inklusif, mensejahtera kehidupan rakyat seluruh.  

Tuan Yang di-Pertua, perkara pertama yang ingin saya kongsikan dan nyatakan 
ialah pertamanya saya ingin mengucapkan perasaan gembira dan terima kasih saya, 
terutamanya apabila Yang Amat Berhormat Pekan telah mengumumkan pembinaan sebuah 
UTC dan tiga buah RTC di Selangor dalam Bajet 2017. Peruntukan sebanyak RM100 juta 
telah diberikan untuk membangunkan pusat berkenaan yang mana ia saya lihat bertujuan 
untuk memberikan manfaat kepada rakyat Selangor bagi mendapatkan pelbagai jenis 
perkhidmatan yang disediakan. Saya juga menyeru agar pihak kementerian dapat 
menyegerakan juga selaras dengan pengumuman Yang Amat Berhormat Pekan ini supaya 
RTC Kuala Selangor dapat disegerakan.  

Tuan Yang di-Pertua, bagi menambah baik pelaksanaan ini, saya ingin 
mencadangkan agar UTC dan RTC ini juga dapat memfokuskan kepada aspek 
pembangunan usahawan dan perniagaan dengan menempatkan kesemua agensi yang 
memberikan khidmat pembiayaan dan juga nasihat perniagaan di bawah satu bumbung 
yang boleh saya lihat sebagai satu peranan one-stop centre. Terutamanya, bagi 
memudahkan urusan orang ramai, terutamanya generasi muda yang ingin bergiat dalam 
bidang usahawan, khususnya dalam mendapatkan khidmat-khidmat agensi yang 
menawarkan tawaran pembiayaan. 

Selain daripada itu juga, saya melihat bahawa di bawah Kementerian Kemajuan 
Luar Bandar dan Wilayah seperti MARA telah berjaya membangunkan Pusat Mara Digital di 
Menara MARA dan juga Anggerik Mall di Shah Alam yang mana saya lihat mungkin dengan 
pengumuman penubuhan RTC ini, mungkin saya mencadangkan juga Anggerik Mall yang 
ada di Shah Alam itu dinaiktarafkan sebagai UTC, khususnya bagi negeri Selangor. 
Setidaknya ia juga akan memberikan satu kemudahan bagi semua agensi, terutamanya 
agensi-agensi Persekutuan digabungkan di bawah satu bumbung dan diberikan 
perkhidmatan sebagai one-stop centre kepada rakyat Selangor, terutamanya bagi 
mendapatkan kemudahan di bawah, khususnya Kerajaan Persekutuan. 

Tuan Yang di-Pertua, seterusnya saya ingin merujuk kepada fokus atau inisiatif 
bajet yang telah dibentangkan bagi meringankan beban golongan belia. Tuan Yang di-
Pertua, denyut nadi generasi belia tidak boleh kita pandang sepi oleh kerajaan apabila 
kerajaan mengumumkan pembinaan 10,000 unit rumah sewa untuk golongan belia pada 
kadar yang lebih rendah dengan tempoh maksimum sewaan sehingga lima tahun. Perkara 
ini amat penting bagi membantu, khususnya generasi muda meringankan beban yang 
ditanggung oleh golongan belia disebabkan kos sara hidup di bandar kian meningkat saban 
tahun. Bagi menjamin kehidupan persaraan belia yang lebih selesa, saya juga dapat 
melihat bahawa kerajaan telah menyediakan Skim Persaraan Awal ataupun PRS dengan 
inisiatif dinaikkan kepada RM1,000 melibatkan peruntukan sebanyak RM165 juta.  

Saya juga ingin mencadangkan kepada pihak Kementerian Perumahan dan 
Kerajaan Tempatan seperti sebagaimana yang telah ada sebelum ini iaitu Skim Perumahan 
Transit yang mana saya lihat satu inisiatif yang sangat baik. Cuma saya lihat mungkin boleh 
diperbesarkan kepada mungkin daripada Skim Perumahan Transit kepada Skim 
Perumahan Transit SOHO ataupun Skim Perumahan SOHO yang mana saya lihat penting 
bagi menambahkan lagi pemilikan generasi muda untuk memiliki rumah. Setidaknya pada 
awal tahun pertama, tahun kedua atau tahun ketiga selepas mereka bekerja sebagai 
contoh. Ini secara tidak langsung dapat memberikan satu harapan kepada generasi muda, 
khususnya di bandar supaya setidaknya mereka boleh menyiapkan diri mereka, terutama 
apabila mereka berkahwin ataupun mereka baru sahaja memulakan pekerjaan. 

 Tuan Yang di-Pertua, seterusnya saya ingin menjurus kepada insentif kepada 
golongan di bawah Kementerian Pertanian dan Industri Asas Tani, khususnya apabila saya 
ingin menjurus kepada kejayaan agropreneur dan juga pemberian elaun sara hidup 
nelayan.  



Tuan Yang di-Pertua, di dalam Dewan yang mulia pada hari ini, saya mengakui bahawasanya semangat dan keyakinan saya bertambah teguh setelah Yang Amat Berhormat Pekan selaku pemimpin membentangkan Bajet 2017 yang begitu menjiwai hasrat rakyat dan negara dalam suasana ekonomi dunia yang tidak menentu. Saya amat yakin dan percaya bahawa kerajaan di bawah pimpinan Yang Amat Berhormat Pekan telah menjalankan amanah sebaik mungkin dan mengambil kira semua aspek dalam pembangunan ekonomi demi kesejahteraan rakyat sebelum membentangkan peruntukan yang berteraskan menjamin perpaduan dan pertumbuhan ekonomi, menghemah perbelanjaan inklusif, mensejahtera kehidupan rakyat seluruh. Tuan Yang di-Pertua, perkara pertama yang ingin saya kongsikan dan nyatakan ialah pertamanya saya ingin mengucapkan perasaan gembira dan terima kasih saya, terutamanya apabila Yang Amat Berhormat Pekan telah mengumumkan pembinaan sebuah UTC dan tiga buah RTC di Selangor dalam Bajet 2017. Peruntukan sebanyak RM100 juta telah diberikan untuk membangunkan pusat berkenaan yang mana ia saya lihat bertujuan untuk memberikan manfaat kepada rakyat Selangor bagi mendapatkan pelbagai jenis perkhidmatan yang disediakan. Saya juga menyeru agar pihak kementerian dapat menyegerakan juga selaras dengan pengumuman Yang Amat Berhormat Pekan ini supaya RTC Kuala Selangor dapat disegerakan. Tuan Yang di-Pertua, bagi menambah baik pelaksanaan ini, saya ingin mencadangkan agar UTC dan RTC ini juga dapat memfokuskan kepada aspek pembangunan usahawan dan perniagaan dengan menempatkan kesemua agensi yang memberikan khidmat pembiayaan dan juga nasihat perniagaan di bawah satu bumbung yang boleh saya lihat sebagai satu peranan one-stop centre. Terutamanya, bagi memudahkan urusan orang ramai, terutamanya generasi muda yang ingin bergiat dalam bidang usahawan, khususnya dalam mendapatkan khidmat-khidmat agensi yang menawarkan tawaran pembiayaan. Selain daripada itu juga, saya melihat bahawa di bawah Kementerian Kemajuan Luar Bandar dan Wilayah seperti MARA telah berjaya membangunkan Pusat Mara Digital di Menara MARA dan juga Anggerik Mall di Shah Alam yang mana saya lihat mungkin dengan pengumuman penubuhan RTC ini, mungkin saya mencadangkan juga Anggerik Mall yang ada di Shah Alam itu dinaiktarafkan sebagai UTC, khususnya bagi negeri Selangor. Setidaknya ia juga akan memberikan satu kemudahan bagi semua agensi, terutamanya agensi-agensi Persekutuan digabungkan di bawah satu bumbung dan diberikan perkhidmatan sebagai one-stop centre kepada rakyat Selangor, terutamanya bagi mendapatkan kemudahan di bawah, khususnya Kerajaan Persekutuan. Tuan Yang di-Pertua, seterusnya saya ingin merujuk kepada fokus atau inisiatif bajet yang telah dibentangkan bagi meringankan beban golongan belia. Tuan Yang di- Pertua, denyut nadi generasi belia tidak boleh kita pandang sepi oleh kerajaan apabila kerajaan mengumumkan pembinaan 10,000 unit rumah sewa untuk golongan belia pada kadar yang lebih rendah dengan tempoh maksimum sewaan sehingga lima tahun. Perkara ini amat penting bagi membantu, khususnya generasi muda meringankan beban yang ditanggung oleh golongan belia disebabkan kos sara hidup di bandar kian meningkat saban tahun. Bagi menjamin kehidupan persaraan belia yang lebih selesa, saya juga dapat melihat bahawa kerajaan telah menyediakan Skim Persaraan Awal ataupun PRS dengan inisiatif dinaikkan kepada RM1,000 melibatkan peruntukan sebanyak RM165 juta. Saya juga ingin mencadangkan kepada pihak Kementerian Perumahan dan Kerajaan Tempatan seperti sebagaimana yang telah ada sebelum ini iaitu Skim Perumahan Transit yang mana saya lihat satu inisiatif yang sangat baik. Cuma saya lihat mungkin boleh diperbesarkan kepada mungkin daripada Skim Perumahan Transit kepada Skim Perumahan Transit SOHO ataupun Skim Perumahan SOHO yang mana saya lihat penting bagi menambahkan lagi pemilikan generasi muda untuk memiliki rumah. Setidaknya pada awal tahun pertama, tahun kedua atau tahun ketiga selepas mereka bekerja sebagai contoh. Ini secara tidak langsung dapat memberikan satu harapan kepada generasi muda, khususnya di bandar supaya setidaknya mereka boleh menyiapkan diri mereka, terutama apabila mereka berkahwin ataupun mereka baru sahaja memulakan pekerjaan. Tuan Yang di-Pertua, seterusnya saya ingin menjurus kepada insentif kepada golongan di bawah Kementerian Pertanian dan Industri Asas Tani, khususnya apabila saya ingin menjurus kepada kejayaan agropreneur dan juga pemberian elaun sara hidup nelayan.